title: Takrorlash uchun savollar - M. N. Eshonqulova metrоlоgiyа, stаndаrtlаshtirish va sertifikatlashtirish
text: 163
  1-AMALIY MASHG’ULOT ISHI
  MAVZU:
  METROLOGIYA SOHASIDA ISHLATILADIGAN
  ASOSIY ATAMALAR VA TA’RIFLAR
  Ishdan maqsad:
  Metrologiya sohasida ishlatiladigan asosiy atamalar va ta’riflar
  to’g’risida ko’nikma va malakalarni shakillantirish
  Nazariy ma’lumotlar
  Insoniyot paydo bo’lishi bilan o’lchash ishlari rivojlana boshlandi.
  O’lchashlarsiz fan va texnika taraqqiy etishi mumkin emas. Chunki, hayotimizda
  uchrab turadigan har bir ish, hamda faoliyatda o’lchash usullari va vositalari
  yordamida ularning birligini ta`minlash va talab etilgan aniqlikka erishish uchun
  metrologiya fani orqaligina amalga oshirish mumkin. Shu qatorida metrologiya
  fanining rivojlanishi bilan shu sohaga oid bo’lgan ta`rif va iboralar o’z-o’zidan
  rivojlana boshlandi.
  «Metrologiya»
  - o’lchashlar, ularning birligini ta`minlash usullari va
  vositalari hamda kerakli aniqlikka erishish yo’llari haqidagi fandir.
  "Metrologiya"
  so’zi grekcha so’zdan olingan bo’lib, "metron"-o’lchash,
  "logos" - ta`limot ma`nosini anglatadi, ya`ni, o’lchash ta`limoti demakdir.
  «Kattalik»-
  sifat jihatidan ajratilishi va miqdor jihatidan aniqlanishi
  mumkin bo’lgan hodisalar, moddiy tizim, moddaning xususiyatidir.
  «O’lchaniladigan kattalik»-
  o’lchash vazifasining asosiy maqsadiga
  muvofiq o’lchanishi lozim bo’lgan, o’lchanadigan yoki o’lchangan kattalik.
  «Kattalik o’lchami»-
  muayyan miqdoriy ob`ekt, tizim, hodisa yoki
  jarayonga tegishli bo’lgan kattalikning miqdoriy aniqlanganligi.